
Noorsootöö seadusega kohaliku omavalitsuse üksuse pädevusse 

antud küsimuste lahendamise volitamine Narva Linnavalitsusele
1. Asjaolud ja menetluse käik

21.04.2017. a kuulutati välja noorsootöö seaduse (NTS), erakooliseaduse ja huvikooli seaduse muutmise seadus. Vastavalt seadusele täiendati NTS-d paragrahvidega 15² ja 19¹, millega kohaliku omavalitsuse üksuse pädevusse pannakse täiendavad küsimused. Seadus jõustub 2017. aasta 1. juulil. Eelnõu kohaselt Narva Linnavalitsusele volitatakse järgmiste NTSi muudatustega kohaliku omavalitsuse üksuse pädevusse antud küsimuste lahendamine:

„§ 15². Valla ja linna huvihariduse ja huvitegevuse kava

(1) Vald või linn koostab üksi või koos teiste valdade ja linnadega noorte huvihariduse ja huvitegevuse kava, mis võib olla koostatud pikemaks perioodiks kui üks aasta ning olla osa valla või linna arengukavast (edaspidi huvihariduse ja huvitegevuse kava). Huvihariduse ja huvitegevuse kava peab sisaldama:

1) huvihariduses ja huvitegevuses osalevate noorte arvu 1. oktoobri seisuga;

2) huvihariduses ja huvitegevuses osalemise võimalusi 1. oktoobri seisuga;

3) kitsaskohti huvihariduse ja huvitegevuse kättesaadavuses ja mitmekesisuses;

4) tegevusi kitsaskohtade lahendamiseks.

(2) Vald või linn esitab huvihariduse ja huvitegevuse kava või esitatud kavas tehtud muudatused ning kava täitmise iga-aastased tulemused 15. jaanuariks Haridus- ja Teadusministeeriumile või tema volitatud asutusele.“

„§ 19¹. Valla või linna huvihariduse ja huvitegevuse kava esitamine 2017. aastal ning 

            2017. aasta huvihariduse ja huvitegevuse kava täitmise tulemuste esitamine

(1) 2017. aastal esitab vald või linn huvihariduse ja huvitegevuse kava 1. juuli seisuga Haridus- ja Teadusministeeriumile või tema volitatud asutusele 2017. aasta 1. septembriks.

(2) 2017. aasta huvihariduse ja huvitegevuse kava täitmise tulemused esitab vald või linn koos 2018. aasta huvihariduse ja huvitegevuse kava täitmise tulemustega Haridus- ja Teadusministeeriumile või tema volitatud asutusele 2019. aasta 15. jaanuariks”.
2. Õiguslikud alused

Kohaliku omavalitsuse korralduse seaduse § 22 lõike 2 järgi õigusaktiga kohaliku omavalitsuse üksuse pädevusse antud küsimused otsustab omavalitsusüksuse nimel volikogu, kes võib nende küsimuste lahendamise volitada linnavalitsusele.
3. Otsus

Volitada noorsootöö seaduse paragrahvides 15² ja § 19¹ kohaliku omavalitsuse üksuse pädevusse antud küsimuste lahendamine Narva Linnavalitsusele.
4. Rakendussätted
Otsus jõustub 01.07.2017. a.

